ArabovMK/tajik-wikipedia-corpus huggingface dataset:
Сайдалӣ Раҳмадов

Сайдалӣ Саидович Раҳмадов (17.05.1967, ш. Ваҳдат) — биолог, номзади илмҳои биология. Зиндагинома Сайдалӣ Раҳмадов солҳои 1987–1992 дар Донишкадаи давлатии омӯзгории ш. Душанбе ба номи Қ. Ҷӯраев таҳсил намудааст. Солҳои 1992–1993 ассистент, 1993- 1996 аспирант, 1996–2000 муаллими калони кафедраи зоологияи Донишгоҳи давлатии омӯзгории Тоҷикистон ба номи Қ. Ҷӯраев буд. Аз соли 2003 иҷрокунандаи вазифаи дотсенти кафедраи зоологияи Донишгоҳи давлатии омӯзгории Тоҷикистон ба номи Садриддин Айнӣ мебошад. Муаллифи зиёда аз 30 асару мақолҳои илмӣ ва илмию методӣ аст. Доираи корҳои тадқиқотии ӯро масъалаҳои ҳифзи зироатҳои асосии кишоварзӣ аз ҳашаротҳои заррасон дар бар мегирад. Осор.
Раҳмат Бобокалонов

Раҳмат Бобокалонов - собиқ Вазири мелиоратсия ва захираҳои оби Ҷумҳурии Тоҷикистон 13 майи соли 1951 дар ноҳияи Бобоҷон Ғафуров ба дунё омадааст. Миллат: тоҷик Соли 1973 Донишкадаи политехникии Тоҷикистонро хатм кардааст Ихтисос: муҳандиси сохтмон Солҳои 1975-1976 Техник, муҳандис, муҳандиси калони Иттиҳодимяи "Облколхозстрой" Солҳои 1976-1986 Инструктори Комитети ҳизбии шаҳри Бобоҷон Ғафуров ва шуъбаи сохтмони Комитети ҳизбии вилояти Ленинобод Солҳои 1986-1987 Муовини раиси Комитети агросаноатии вилояти Ленинобод оид ба сохтмон Солҳои 1987-1990 Мудири шуъбаи сохтмон, нозири Комитети ҳизбии вилояти Ленинобод Солҳои 1990-1994 Муовини аввали раиси Комитети иҷроияи вилояти Суғд 03-12 соли 1994 Муовини директори Дирексияи сохтмони Комитети иҷроияи шаҳри Хуҷанд Солҳои 1994-1997 Раиси шаҳри Хуҷанд Солҳои 1997-1998 Муовини директори Дирексияи сохтмони ҳукумати шаҳри Хуҷанд Солҳои 1998-2004 Директори генералии ҶСШК "Хуҷандторгмаш" Солҳои 2004-2006 Директор оид ба корҳои умумии ҶСШК "Хуҷандторгмаш" 09-12 соли 2006 Директори Заводи газоаппаратураи ҶММ "Дусти Амирхон" Солҳои 2006-2010 Директори генералии Корхонаи воҳиди давлатии "Хоҷагии манзилию коммуналӣ" Бо Фармони Президенти Ҷумҳурии Тоҷикистон аз 21 ноябри соли 2013 аз вазифаи Вазири мелиоратсия ва захираҳои оби Ҷумҳурии Тоҷикистон озод карда шудааст.
Раҳимҷон Ҳасанов

Раҳимҷон Каримович Ҳасанов (24.07.1955, ш. Кӯлоб) 1 — доктори илмҳои сиёсатшиносӣ, профессор. Зиндагинома Хатмкардаи факултаи шарқшиносии Донишгоҳи давлатии Тоҷикистон ба номи В.И. Ленин аст. Солҳои 1977-1982 дар Димишқ (Сурия) ҳамчун тарҷумони ҳарбӣ хидмат намуда, 1982-1986 муаллими кафедраи коммунизми илмии Донишгоҳи давлатии Тоҷикистон ба номи В.И. Ленин, 1986-1988 мудири шуъбаи КМ ЛКСМ Тоҷикистон, 1988-1990 котиби кумитаи ҳизбии н. Фрунзеи (ҳоло н. Сино) Душанбе, 1990-1993 аспиранти Академияи идоракунии назди Президенти Русия, 1993-1995 мушовири калони сафири Тоҷикистон дар Русия, 1995-1997 докторанти Академияи хадамоти давлатии назди Президенти Русия буд. Аз соли 1998 профессори ҳамин Академия ва ҳамзамон мушовири калони директории генералии яке аз комплексҳои давлатии саноатию илмии Русия мебошад. Аввалин доктори илм аз Тоҷикистон дар соҳаи муносибатҳои дипломатии байналмилалист, ҳамзамон дастовардҳои Ҷумҳурии Тоҷикистонро дар даврони истиқлол мавриди сиёсати хориҷӣ, ҷанбаҳои дохилию хориҷии низоъҳою ихтилофоти солҳои 90-ум дар ҷумҳурӣ ва роҳҳои танзими онҳо мавриди баррасӣ қарор додааст. Бобати идеяи умумияти мусулмонӣ дар фаъолияти Ташкилоти конфронси исломӣ, саҳми Ташкилоти конфронси исломӣ дар системаи нави муносиботи байналмилалӣ таҳқиқоти судманд анҷом додааст. Осор.
Раҳмат Ботуралиев

Раҳмат Ботуралиев - рассом, дорандаи унвони Арбоби ҳунари Тоҷикистон Нигаред.
Раҳмат Раҳимов

Раҳмат Раҳимов — мардумшиноси тоҷик, доктори илмҳои таърих. Зиндагинома Раҳмат Раҳимов соли 1938 ба дунё омадааст. Раҳимов муҳаққиқи фарҳангу анъанаҳои мардуми тоҷик соли 1977 рисолаи номзадиашро дар мавзӯи Масоили ниҳодҳои анъанавии сохтори иҷтимоии мардуми тоҷик ҳимоя карда, соли 1999 бо рисолаи "Ҷаҳонбинии анъанавии тоҷикон: масоили рамзҳову улгуҳо дар фарҳанг" ба унвони доктори илми таърих сазовор шуд. Ӯ рӯзи 15 май, 2013 дар синни 75-солагӣ дар шаҳри Санкт-Петербурги Русия аз дунё даргузашт. Осори илмӣ Раҳмат Раҳимов беш аз 130 кори илмӣ пиромуни масоили мухталифи фарҳанг ва мазҳаби тоҷикони Тоҷикистону Ӯзбекистон, аз ҷумла ду монография - "Мужские дома" в традиционной культуре таджиков" ("Мардхонаҳо дар фарҳанги анъанавии тоҷикон"), ки нашриёти "Наука" соли 1991 нашр кардааст, ва "Коран и розовое пламя (Размышления о таджикской культуре)" ("Қуръон ва алангаи гулобӣ (Андешаҳо дар бораи фарҳанги тоҷикӣ)", ки дар ҳамон нашриёти Петербург соли 2007 чоп шуд, боқӣ мондаанд. Туфулият дар фарҳанги суннатии мардумони Осиёи Миёна, Қазоқистон ва Қафқоз, "Хушунат дар фарҳанги тоҷикон" низ аз ҷумлаи таълифоти ӯ ба шумор мераванд. Намоишгоҳи соли 1996 ташкилкардаи осорхонаи Пётри Кабир Раҳмат Раҳимов дар мавзӯъи "Матоъҳои абрешим аз хазинаи дарборҳо" ва намоишгоҳи "Шаҳр ва дашт дар Роҳи Абрешим", ки соли 1991 дар Дания доир шуд, низ бо заҳмати ин бостоншиноси маъруфи тоҷики муқими Петербург созмон ёфтаанд.
Раҳмати Бадахшӣ

Раҳмати Бадахшӣ (87, Файзобод, Бадахшон —?) — шоир и форс-тоҷик. Зиндагинома Аз падараш савод омӯхтааст. Дар 14-солагӣ барои таҳсили илм ба Ҳиндустон рафт. Пас аз 10 соли таҳсил бо роҳи Кобул (ду сол дар Кобул зистааст) ба ватан баргашт. Муддате дар дарбори ҳокими Қатаған — Муродбек дабир буда, дар Андароб умр ба сар бурдааст. Аз ишораҳои Раҳмати Бадахшӣ бармеояд, ки ӯ девонҳои зиёде фароҳам карда будааст: Ва Кобул чор девон гуфта будам қабл аз ин Раҳмат, Кунун девони панҷумро кунам дар Андароб охир. Вале имрӯз аз эҷодиёти ӯ чанде ғазалу мустазодҳо ва қитъаоту абьёти пароканда дастрас гардидаанд. Ғазалҳову мустазодҳои Раҳмати Бадахшӣ дар пайравии Ҳофиз, Камоли Хуҷандӣ, Соиб ва дигар эҷод шудаанд. Мавзӯи ғазалҳои Раҳмати Бадахшӣ васфи ишқу ошиқӣ, баҳору булбул, ҳасби ҳол ва ғайра мебошанд. Абёти зерин намунаест аз ғазалиёти Раҳмати Бадахшӣ: Аа майошомон дар ин мавсим хабар дорад баҳор, 3-он ки худ бар каф зи наргис ҷоми зар дорад баҳор. Зардрӯй чун кашад дар даҳр ҳар кас мунъим аст, Аз сафеду сурх нақде дар камар дорад баҳор. Дар замин аз силии боди хазон афтодаам, Кош ҳамчун сабзаам аз хок бардорад баҳор. Нест сунбул, ин ки Раҳмат дар гулистон дидаӣ, Оҳӣ ҳасрат чунки доим дар ҷигар дорад баҳор.
Раҳмат Акбаров

Раҳмат Акбаров (4 январи 1939, деҳаи Боғи Ҳабиби ноҳияи Кӯлоб, ҶШС Тоҷикистон) — математик, доктори илмҳои физика ва математика, профессор, Корманди шоистаи Тоҷикистон. Зиндагинома Раҳмат Акбаров хатмкардаи Омӯзишгоҳи педагогии шаҳри Кӯлоб ва Институти давлатии педагогии Душанбе ба номи Т. Г. Шевченко. Хидмат дар сафи Қувваҳои Мусаллаҳи СССР. Муаллим, муаллими калон, дотсент, мудири кафедра, декани факултети математика ва аз соли 2004 мудири кафедраи математикаи олии Донишгоҳи давлатии Кӯлоб ба номи Абӯабдуллоҳи Рӯдакӣ. Фаъолияти илмӣ Акбаров оид ба назарияи масъалаҳои канории функсияҳои аналитикӣ ва умумишудаи аналитикӣ бо сарбории аъзои озод ва шартҳои иловагии шакли моментҳо тадқиқот анҷом додааст. Муаллифи беш аз 80 мақолаҳои илмию оммавӣ, китобҳои дарсӣ ва дастурҳои методӣ. Ҷоизаҳо Бо медали "Барои меҳнати шуҷоатнок" ва Грамотаи Фахрии Президиуми Совети Олии ҶШС Тоҷикистон сарфароз гардидааст. Осор.
Раҳмат Ҳомидов

Раҳмат Ёкубович Ҳомидов — (5 марти соли январи соли 1994, Хуҷанд), муаррих, номзади илмҳои таърих (1955, дотсент. ДДОЛ ба номи С. М. Киров ва мактаби олии ҳизбии назди КМ ҲКИШ-ро хатм кардааст. Омӯзгори фанни математикаи техникумп молиявӣ-иқтисодии Хуҷанд, ассистенти кафедраи физикаю математикаи ДДОЛ ба номи С. М. Киров. омӯзгор ва мудири шуъбаи таълими омӯзишгоҳи тиббии Ленинобод, инструктори шуъбаи ташвиқот ва тарғиботи кумитаи ҲК в. Ленинобод, мудири шуъба, котиби кумитаи ҲК в.Ӯротеппа. котиби кумитаи ҲК в. Ленинобод, директори ДДОЛ ба номи С. М. Киров, директори омӯзишгоҳи кооперативӣ, дотсент. и.в. профессор, дотсенти кафедраи таърихи ҲКИШ-и ДДОЛ ба номи С. М. Киров. Муаллифи зиёда аз 30 асари илмӣ доир ба таърихи ҲК Тоҷикистон. Бо ордени Байрақи Сурхи Меҳнат, "Нишони Фахрӣ", медалҳо ва Ифтихорномаи ШО ҶШС Тоҷикистон мукофотонида шудааст.
Ширин Раҳматова

Ширин Изатуллоевна Раҳматова (29.08.1945, ш. Бекободи ҶШС Ӯзбекистон), педагог, номзади илмҳои педагогӣ, дотсент. Зиндагинома Солҳои 1962–1967 дар факултети филологияи Донишкадаи давлатии ш. Намангон таҳсил намудааст. Ҳамзамон дар Донишгоҳи марксизм-ленинизм таҳсил намуда, соҳиби дипломи маълумоти оли сиёсӣ мегардад. Солҳои 1967–1968 муаллими кафедраи забони русии Донишкадаи ш. Намангон, 1968–1971 аспиранти Институти мактабҳои миллии АИП ИҶШС дар ш. Москва, 1972–1974 муаллим ва муаллими калони кафедраи забони русӣ ва хониши бадеӣ, 1974–1986 дотсент, 1986– 1996 мудири кафедраи забони русӣ ва методикаи таълими он дар Донишгоҳи давлатии омӯзгории ш. Душанбе ба номи Қ. Ҷӯраев буд. Аз соли 1996 то 2010 дотсенти кафедраи методикаи таълими забон ва адабиёт дар факултети педагогикаи Донишкадаи давлатии омӯзгории ш. Душанбе ба номи Т. Г. Шевченко буд. Сипас солҳои 2010-2012 мудири кафедраи забони русии Донишкадаи соҳибкорӣ ва хидмат буд. Ҳоло дар вазифаи дотсенти кафедраи илмҳои гуманитарӣ дар Филиали Донишгоҳи давлатии Маскав ба номи М. Ломоносов дар ш. Душанбе фаъолият бурда истодааст. Оид ба усулҳои истифодаи аёнияти аудиовизуалӣ дар таълими забони русӣ кори илмӣ бурдааст. Муаллифи 4 дастуру воситаҳои таълимӣ, зиёда аз 30 мақолаҳои илмӣ ва илмию методӣ мебошад. Бо нишони сарисинагии "Аълочии маорифи халқи Тоҷикистон" қадр карда шудааст. Осор.
Раҳматулло Аҳмадов

Раҳматулло Аҳмадов (1924, деҳаи Даҳанаи ноҳияи Кӯлоб–2005, Душанбе) — корманди давлатию ҳизбӣ, Қаҳрамони Меҳнати Сотсиалистӣ — Корманди шоистаи маданияти ҶШС Тоҷикистон. Омӯзишгоҳи педагогии Орҷоникидзеободро хатм кардааст. Ширкаткунандаи ҶБВ (1942–45). Солҳои 1946–64 котиби масъул ва муҳаррири г. "Коммуна"-и ноҳияи Орҷоникидзеобод, нозири кумитаи Ҳизби коммунистии вилояти Сталинобод, аввал муовини шуъбаи таблиғу тарвиҷ ва сипас котиби якуми кумитаи Ҳизби коммунистии ноҳияи Орҷоникидзеобод, Шаҳринав, Октябр ва шаҳри Конибодом, 1964–69 мудири шуъбаҳои мукофот ва масъалаҳои кори шӯроҳои Президиуми Шӯрои Олии ҶШС Тоҷикистон, 1969–73 ҷонишини аввали вазири Маданият ва аз соли 1979 сардори Идораи корҳои Шӯрои Вазирони ҶШС Тоҷикистон, депутати Шӯрои Олии ҶШС Тоҷикистон (даъватҳои 4, 5, 9) буд. Бо орденҳои Ленин, "Нишони фахрӣ", Дӯстии халқҳо, медалу ифтихорномаҳо сарфароз гардидааст.
Раҳматулло Куҷов

Раҳматулло Мақсадович Куҷов (17.08.1967, д. Зимтуди н. Панҷакент) — муаллими забони номзади илмҳои педагогика. Аълочии маорифи Тоҷикистон Зиндагинома Раҳматулло Куҷов солҳои 1984–1991 дар факултети забонҳои хориҷии Донишгоҳи давлатии омӯзгории Тоҷикистон ба номи С. Айнӣ таҳсил намуда, онро бо ихтисоси омӯзгори забони олмонӣ хатм кардааст. Солҳои 1991–1997 муаллими забони олмонӣ дар мактаби миёнаи 21 н. Панҷакент, 1997–2001 ассистенти кафедраи методикаи таълими забонҳои хориҷӣ ва ихтисоси дуюми донишгоҳи омӯзгорӣ буд. Аз соли 2001 то 2005 муаллими калони кафедраи забони олмонӣ ва методикаи таълими он дар Донишгоҳи давлатии омӯзгории Тоҷикистон ба номи С. Айнӣ, 2005–2008 муовини декани факултети забонҳои хориҷӣ оид ба тарбия, 2008 то 2013 муовини декан оид ба таълим, 2014 муовини декан оид ба илм дар факултети забонҳои романию германӣ, аз соли 2018 то ҳол мудири кафедраи методикаи таълими забонҳои хориҷӣ дар Донишгоҳи давлатии омӯзгории Тоҷикистон ба номи С. Айнӣ фаъолият дорад. Рисолаи номзадиро дар мавзуи "Методика формирования речевой активности студентов при обучении иностранному языку" ҳимоя намудааст. Бо ифтихорномаи Вазорати маорифи Ҷумҳурии Тоҷикистон ва донишгоҳи омӯзгорӣ сарфароз карда шудааст. Аълочии маорифи Тоҷикистон. Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Раҳматулло Мирбобоев

Раҳматулло Мадаюбович Мирбобоев Дар солҳои 2008-2010 дар вазифаи декани факултет(факултаи иқтисод ва идора Донишгоҳи миллии Тоҷикистон) фаъолият намудааст. ДДТ ба номи В.И.Ленинро хатм намудааст. Номзади илмҳои иқтисодӣ, дотсент. Дар донишгоҳ дар вазифаҳои ассистент, муаллими калони кафедраи иқтисоди сиёсӣ, муаллими калон ва дотсенти кафедраи муносибатҳои иқтисодии байналхалқӣ (2002 то ҳол), мудири шуъбаи муносибатҳои иқтисодии байналхалқӣ, муовини декани факултети молиявию иқтисодӣ оид ба таълим, декани факултети молиявию иқтисодӣ ва проректори донишгоҳ оид ба таълим, ректори Донишкадаи молия ва иқтисодии Тоҷикистон фаъолият намудааст. Аз моҳи декабри соли 2013 вазифаи муовини аввали вазири маориф ва илмро дар уҳда дорад. Муаллифи зиёда аз 70 асари илмӣ мебошад. Бо қарори Ҳукумати Ҷумҳурии Тоҷикистон аз 6 декабри соли 2013 муовини якуми Вазири маориф ва илми Ҷумҳурии Тоҷикистон таъйин гардид.
Раҳматулло Рауфов

Раҳматулло Неъматович Рауфов (8.02.1967, д. Сармайдони н. Муъминобод) — географ, номзади илмҳои география, дотсент. Аълочии маориф ва илми Тоҷикистон. Зиндагинома Раҳматулло Рауфов соли 1992 Донишгоҳи давлатии омӯзгории Тоҷикистон ба номи Садриддин Айнӣро бо дипломи аъло хатм кардааст. Солҳои 1985 – 1987 дар сафҳои артиши шуравӣ хизмат карда, баъди хизмати ҳарбӣ аз соли 1992 то инҷониб дар кафедраи географияи табиӣ ва кишваршиносии факултети географияи Донишгоҳи давлатии омгории Тоҷикистон ба номи С. Айнӣ ҳамчун ассистент, муаллим, муаллими калон, дотсент ва мудири кафедра кор мекунад. Муаллифи зиёда аз 20 мақолаи илмӣ ва китобҳои дарсӣ мебошад. Дар муддати фаъолияти омзгории хеш ба сифати муаллими таҷрибадор ва географи хуб, дар Донишгоҳи давлатии омӯзгории Тоҷикистон ба номи Садриддин Айнӣ, дар омода намудани садҳо нафар мутахассисон барои макотиби Ҷумҳурии Тоҷикистон ва дигар сохторҳои давлатӣ саҳмгузор аст. Осор Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Раҳмат Назрӣ

Раҳмат Назрӣ — шоир, Узви Иттифоқи нависандагони Тоҷикистон, Шоири халқии Тоҷикистон, Дорандаи Ҷоизаи давлатии Тоҷикистон ба номи Абӯабдуллоҳи Рӯдакӣ Зиндагинома Раҳмат Назрӣ 15 октябри соли 1951 дар шаҳри Кӯлоб ба ҷаҳон омадааст. Соли 1968 мактаби миёнаи 7 зодгоҳаш ва соли 1973 шуъбаи рӯзноманигории факултаи филологияи тоҷики Донишгоҳи давлатии Тоҷикистон ба номи В.И.Ленинро ба итмом расонидааст.Чанде мухбири рӯзномаи "Маориф ва маданият", коргузори Дафтари тарғиби адабиёти Иттифоқи нависандагони Тоҷикистон, мудири шуъба ва муовини сармуҳаррири ҳафтаномаи "Адабиёт ва санъат", мушовири назми Иттифоқи нависандагони Тоҷикистон будааст. Аз соли 2002 то имрӯз котиби масъули Кумитаи Ҷоизаи давлатии Тоҷикистон ба номи Абӯабдуллоҳи Рӯдакӣ дар соҳаи адабиёт, санъат ва меъмории назди Ҳукумати Ҷумҳурии Тоҷикистон, узви Садорат ва Раёсати Иттифоқи нависандагони Тоҷикистон мебошад. Аз соли 1979 узви Иттифоқи нависандагони Тоҷикистон аст. Эҷодиёт Нахустин чакидаи хомааш ҳанӯз овони мактабхонӣ дар маҷаллаи "Машъал" чоп шудааст. Баъдан шеърҳои навмашқонаи ӯ дар рӯзномаҳои "Маориф ва маданият" ва "Комсомоли Тоҷикистон" дарҷ гардидаанд. Солҳои ҷавонӣ дар Фестивалҳои,, умумииттифоқии шоирони ҷавон (Ашқобод 1975, Полтава 1978, Владивосток 1985) ва Машварати адибони Иттиҳоди Шӯравӣ ва мамлакатҳои сотсиалистӣ (Москва 1979) ширкат варзидааст. Соли 1977 маҷмӯаи нахустини шеърҳои ӯ "Барги сабз" бо фотиҳаномаи устод Боқӣ Раҳимзода ба табъ расидааст. Сипас маҷмӯаҳои ашъораш "Ситораи рӯз", "Лолаи оташ", "Сарнавишт", "Меҳроб", "Ҳафтранг", "Садои хомӯшӣ", "Ситораборон", "Чилчароғ", "Ширмаҳтоб", "Ширинкома", "Шилшила", "Дида ба дида" интишор ёфтаанд. Намунаҳои аъшораш ба чандин баёзҳо ва китобҳои дарсӣ ворид шудаанд. Соли 2004 маҷмӯаи ашъораш "Сояи танҳоӣ" дар Ҷумҳурии Исломии Эрон, 2011 "То боздид, эй офтоб!" дар Тоҷикистон бо ҳуруфи ниёкон аз чоп баромадаанд. Ҳамчунин намунаҳое аз шеърҳои ӯ дар баёзҳои эронии "Хуршедҳои гумшуда", "Боғи бисёрдарахт", "Эрон дар шеъри муосири тоҷик" ва маҷаллаҳои эронии "Кайҳони фарҳангӣ", "Симурғ", "Шеър", "Оянда", "Бухоро", "Рӯдакӣ", "Оинаи зиндагӣ" ва ғ.ба табъ расидаанд. Соли 1988 барои китоби "Сарнавишт" сазовори Ҷоизаи комсомоли Тоҷикистон, соли 1993 барои китоби "Меҳроб" шоистаи Ҷоизаи адабии ба номи Мирзо Турсунзода, соли 2000 барои силсилаи дубайтиҳои "Хирмани моҳ" арзандаи Ҷоизаи давлатии Тоҷикистон ба номи Абӯабдуллоҳи Рӯдакӣ ва соли 2003 шарафёби унвони Шоири халқии Тоҷикистон гардидааст. Борҳо дар озмунҳои ватаниву байналмилалии шеър ғолиб омадааст. Як силсила шеърҳои шоир ба забонҳои русӣ, инглисӣ, олмонӣ, арабӣ, туркӣ, украинӣ, булғорӣ, арманӣ, аварӣ, латишӣ, ӯзбекӣ, қазоқӣ, қирғизӣ ва ғ. тарҷума шудаанд. Ба шеърҳои алоҳидаи ӯ бастакорони маъруфи кишвар оҳанг бастаанд. Се қартаи овоз, ки "Сурудҳо бар ашъори Раҳмат Назрӣ" ном дорад, солҳои 1985, 1986, 1990 аз ҷониби фирмаи "Мелодия"-и Тошканд интишор ёфтааст. Ҷоизаҳо.
Раҳматулло Ҳошимов

Раҳматулло Ҳошимов (Ҳошимов Раҳматулло Одинаевич августи 1960, деҳаи Нимдара, ноҳияи Шӯрообод) — овозхони тоҷик, Ҳофизи халқии Тоҷикистон, Ҳофизи халқии Узбекистон 1. Зиндагинома Раҳматулло Ҳошимов 13 августи соли 1960 дан ноҳияи Шӯрообод дар хонаводаи ҳофизи мардумӣ Одина Ҳошим ба дунё омадааст. Хатмкардаи факултаи забон ва адабиёти Институти педагогии ш. Кӯлоб (ҳоло ДДОК) аст. Дар макотиби миёнаи зодгоҳ омӯзгорӣ кардааст. Солҳои сарояндаи Театри давлатии академиӣ- драмавии ба номи Лоҳутӣ, сарояндаи Театри давлатии опера ва балети ба номи С. Айнӣ, аз 2006 сарояндаи Филармонияи давлатии Тоҷикистон мебошад. Санъати хонандагиро аз падараш Одина Ҳошимов омӯхта, ботадриҷ аз тақлид вораст ва сабки хоси худро дарёфт. Бештар аз осори шуарои классикӣ ва муосир, инчунин мероси халқӣ суруд интихоб менамояд. "Дар дил намебояд гирифт", "Лиқоби хомӯшӣ", "Ба ту эй нигоҳи ширин", "Доми каманд", "Афсонаи дил", "Оташи андеша", "Пайванди умр", "Дили вобаста", "Ҷоми ишқ", "Холи сиёҳ", "Санавбар", "Дили вобаста", "Мегузарад", "Овози ошно", "Турки камонабрӯ", "Рафт", "Ишқи ҷовид", "Нишоти андеша" аз беҳтарин таронаҳои иҷрокардааш мебошанд.
Раҳматулло Сатторов

Раҳматулло Сатторов — биолог, доктори илмҳои кишоварзӣ, профессои кафедраи ботаникаи Донишгоҳи миллии Тоҷикистон. "Аълочии маорифи Тоҷикистон" Зиндагинома Раҳматулло Сатторов 08.01.1959 дар ноҳияи Исфара, вилояти Суғд таваллуд ёфтааст. Биолог, хатмкардаи Донишгоҳи миллии Тоҷикистон. Муаллифи зиёда аз 72 мақолаҳои илмӣ, монография ва дастурҳои талимӣ мебошад, ки ба масъалаҳои геоботаника, набототшиносӣ ва флористика бахшида шудаанд.
Раҳматулло Абдураҳмонов

Раҳматулло Абдураҳмонов (Абдураҳмонов Раҳматулло Бозорович июли 1948, деҳаи Муллошодӣ, ноҳияи Ҳисор) — наққоши тоҷик, Арбоби ҳунари Тоҷикистон. Зиндагинома Хатмкардаи Омӯзишгоҳи ҷумҳуриявии рассомии шаҳри Душанбе ва факултети таърихи Институти давлатии педагогии Душанбе ба номи Т. Г. Шевченко (ғоибона, 1984). Муаллими Омӯзишгоҳи ҷумҳурияви рассомии ба номи М. Олимов, наққоши Фонди бадеии меъмории Тоҷикистон. Аз соли 2011 рассом — наққоши ширкати "Рухом". Абдураҳмонов шогирди Рассоми халқии Тоҷикистон М. Олимов буда, дар эҳё ва инкишофи услуби қадимтарин ва мураккаби наққошии миллии тоҷик кундал саҳми калон гузоштааст. ӯ ба тавассути услуби кундал кору заҳмат, бойгариҳои Тоҷикистон (пахта, гандум ва ғайра), ҳолатҳои табиат фаслҳои сол ва ғайраро тасвир намудааст. Осор Намояҳои кундалии ӯ бо нақшу нигорҳои гуногун аз ҳамдигар фарқ мекунанд. ӯ нозукиҳои усули кундалро ба назар гирифта, таносуби рангҳоро ба хубӣ риоя карда, асарҳои ҷолиб офаридааст. Абдураҳмонов тарабхонаи "Тоҷикистон" дар шаҳри Владимири Федератсияи Россия, меҳмонхонаи "Тоҷикистон" ва чойхона — тарабхонаи "Фароғат" дар шаҳри Душанбе, чойхонаи "Тоҷикистон" дар шаҳри Кобул, хонаҳои фарҳанги ноҳияҳои Вахш, Панҷ, Колхозобод ва ғайраро бо нақшҳои зебои миллӣ оро додааст. Асарҳои Абдураҳмонов дар рӯзҳои фарҳанги Тоҷикистон дар ҷумҳуриҳои собиқ Иттифоқи Советӣ, Туркия, Франсия, Германия, Чехословакия, Америка ба маърази намоиш гузошта шудаанд. Узви ИР СССР ва ИР Тоҷикистон.
Раҳматшо Диловаров

"Аълочии маорифи Тоҷикистон", медали Раҳматшо Диловаров (1.07.1939, ноҳияи Дарвоз), географи тоҷик, номзади илмҳои география, дотсент, узви вобастаи Академияи илмҳои педагогӣ ва иҷтимоии Россия. Зиндагинома Солҳои 1962–1966 дар факултети географияи Донишкадаи давлатии омӯзгории шаҳри Душанбе ба номи Т. Г. Шевченко таҳсил намудааст. Солҳои 1966–1972 котиби якуми Комитети комсомол ва ассистенти кафедраи географияи иқтисодӣ, 1972–1975 аспиранти кафедраи географияи иқтисодӣ-иҷтимоии донишкадаи номбурда буд. Зиёда аз 50 сол дар Донишгоҳи давлатии омӯзгории Тоҷикистон ба ҳайси лаборант, ассистент, котиби кумитаи комсомолӣ, муаллими калон, дотсент, муовини декан, мудири кафедра ва декани факултети география кор кардааст. Соли 1975 дар Донишкадаи давлатии омӯзгории шаҳри Душанбе ба номи Т. Г. Шевченкофакултети география таъсис дода шуд, ки аввалин декани он буд. Муддати қариб 20 сол факултети географияро сарварӣ намудааст. Бо ташабуси ӯ дар заминаи факултети география шуъбаҳои ҳифзи муҳити зист, геоэкология ва туризм таъсис дода шудааст. Аз соли 2006 то ба имрӯз мудири кафедраи географияи иқтисодӣ ва технологияи соҳаҳои Донишгоҳи миллии Тоҷикистон мебошад. Муаллифи зиёда аз 100 мақолаҳои илмӣ ва илмию методӣ, 18 барномаи таълимӣ ва 5 монография мебошад. Шумораи зиёди мақолаҳои илмияш дар маҷаллаҳои хориҷӣ (шаҳрҳои Москва, Алма- Ато, Бишкек, Тбилисӣ, Чебоксария) нашр шудааст. Дар конференсияҳои байналхалқӣ ва ҷумҳуриявӣ оид ба масъалаҳои ҳифз ва истифодаи оқилонаи сарватҳои табиӣ бо маърӯзаҳо баромад кардааст. Барои хидматҳояш бо унвони фахрии "Корманди шоистаи Тоҷикистон", нишони сарисинагии "Аълочии маорифи Тоҷикистон", медали "Барои меҳнати шоён" ва ифтихорномаҳои Вазорати маорифи ИҶШС ва Ҷумҳурии Тоҷикистон сарфароз карда шудааст. Осор.
Сахидод Раҳматуллозода

Сахидод Раҳматуллозода (зод. 27 октябри 1964, деҳаи Қизилиттифоқ, ноҳияи Қубодиён) — забоншиноси тоҷик, доктори илмҳои филология, профессор, узви вобастаи АМИТ 1. Зиндагинома Сахидод Раҳматуллозода 27 октябри 1964 дар деҳаи Қизилиттифоқи ноҳияи Қубодиён ба дунё омадааст 2. Солҳои дар мактаби 37 ноҳияи Қубодиён таҳсил кардааст. Форуғуттаҳсили факултети филологияи тоҷики Донишгоҳи давлатии Тоҷикистон аст. Дар солҳои дар Артиши Шӯравӣ хидмати низомӣ кардааст Корнома Дар солҳои лаборанти шуъбаи шевашиносии Институти забон ва адабиёти ба номи Рӯдакии АИ ҶТ, солҳои аспирант, солҳои ходими хурди илмӣ ва дар солҳои ходими илмӣ, ходими калони илмии шуъбаи шевашиносии Институти забон ва адабиёт кор кардааст. Солҳои муҳаррири маҷаллаи "Бойчечак" буд. Соли 2005 як муддат ёрдамчии ректори Донишгоҳи давлатии омӯзгории Тоҷикистон ба номи Садриддин Айнӣ, солҳои муовини ректор доир ба тарбия, солҳои мудири кафедраи забони тоҷикӣ, солҳои декани факултети филологияи тоҷик, солҳои дар рухсати эҷодӣ, солҳои мудири кафедраи забони тоҷикии факултети филологияи тоҷики Донишгоҳи давлатии омӯзгории Тоҷикистон ба номи Садриддин Айнӣ, дар солҳои директори Институти забону адабиёти Рӯдакӣ ва дар солҳои профессори кафедраи назария ва амалияи забоншиносии Донишгоҳи давлатии омӯзгории Тоҷикистон ба номи Садриддин Айнӣ буд. Аз соли 2022 вазифаи муовини раиси Кумитаи забон ва истилоҳоти назди Ҳукумати Ҷумҳурии Тоҷикистонро бар уҳда дорад 3. Сахидод Раҳматуллозода яке аз мураттибони асосии "Энсиклопедияи Донишгоҳи омӯзгории Тоҷикистон" ба шумор меравад. Ҷоизаҳо Пайвандҳо.